
                     с. СРЕДИЩЕ,  общ. КАЙНАРДЖА
                                        обл. СИЛИСТРА

 АКТУАЛИЗИРАН – 2025 г.

 
АКТУАЛИЗИРАН – 2025 г.
  
НАРОДНО  ЧИТАЛИЩЕ  „СТЕФАН КАРАДЖА - 1943”

Г Л А В А   П Ъ Р В А

ОБЩИ  ПОЛОЖЕНИЯ
Чл.1. С този устав се урежда учредяването, устройството, управлението, дейността, имуществото, финансирането и издръжката на   Народно читалище „Стефан Караджа - 1943”. 
Чл.2. (1)/изм.12.03.2025г./ Народно читалище „Стефан Караджа - 1943” е самоуправляващо се българско културно-просветно сдружение, което работи на територията на с. Средище,  Община Кайнарджа, област Силистра. В неговата дейност могат да участват всички физически лица, без оглед на ограничения на възраст, пол, политически и религиозни възгледи и етническо самосъзнание.  
   (2) Читалището е юридическо лице - сдружение с нестопанска цел, осъществяващо дейност в обществена полза, като изпълнява и държавни културно-просветни задачи. То се представлява от председателя или упълмощено от Настоятелството лице. Изградено е и работи върху принципа на демократизма, доброволността и автономията. 
 
СЕДАЛИЩЕ, АДРЕС И ПЕЧАТ
              Чл.3. (1) Седалището и адресът на управление на Народно читалище „Стефан Караджа - 1943” е: с. Средище, общ. Кайнардажа, обл. Силистра, ул. „Цанко Церковски” №1а. 
             (2)Читалището има кръгъл печат с надпис: НЧ „Стефан Караджа – 1943“ с. Средище, обл. Силистра в окръжност, в средата с разтворена книга. 
             (3)Празник на Народното читалище е 24 май – Ден на славянската писменост, на българската просвета и култура. 
 
ЦЕЛИ И ДЕЙНОСТИ
              Чл.4. (1) Целите на Народно читалище „Стефан Караджа – 1943“ са да задоволява потребностите на гражданите свързани с:     
1. Развитие и обогатяване на културния живот, социалната и образователната дейност в населеното място, където осъществява дейността си; 
2. Запазване на обичаите и традициите на българския народ; 
3. Разширяване на знанията на гражданите и приобщаването им  към ценностите и постиженията на науката, изкуството и културата; 
4. Възпитаване и утвърждаване на националното самосъзнание; 
5. Оказване на помощ и подкрепа на деца и възрастни хора от рискови групи, чрез предоставяне на различни социални услуги и достъп до информация; 
                          (2) За постигане на целите по ал. 1 читалището извършва основни дейности като: 
1. Уреждане и поддържане на библиотека, читалня, фото-фоно- филмо- и видеотека, както и създаване и поддържане на електронни информационни мрежи; 
2. Развиване и подпомагане на любителското художествено творчество; 
3. Организиране на школи, кръжоци, курсове, клубове, кино - и видеопоказ, празненства, концерти, чествания, събори и младежки дейности; 
4. Събиране и разпространение на знания за родния край; 
5. Създаване и съхраняване на музейни колекции съгласно Закона за културното наследство; 
6. Предоставяне на компютърни и интернет услуги; 
                          (3)Развива и допълнителна стопанска дейност, свързана с предмета на основната   дейност, в съответствие с действащото законодателство, като използва приходите от нея за постигане на определените в  устава  цели. Читалището не разпределя печалба.  
                          (4)Читалището няма право да предоставя собствено или ползвано от него имущество възмездно или безвъзмездно: 
1. За хазартни игри и нощни заведения; 
2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;                                                                                  
3. За постоянно ползване от политически партии и организации; 
4. На председателя, секретаря, членовете на настоятелството и проверителната комисия и на членовете на техните семейства.  
                          (5)Читалището предоставя социални услуги на хора от рискови групи като организира дейности, свързани с изграждане на дневни центрове, кризисни центрове, социална рехабилитация и интеграция и други дейности съгласно Закона за социално подпомагане и Правилника за неговото приложениe. 
Чл.5. (1) Читалището може да се съюзява с други културни институти и социални организации за защита на своите интереси и провеждане на съвместни дейности и инициативи.  
            (2)Читалището работи в тясно взаимодействие с учебни заведения, културни институти, обществени и други организации, които извършват културно-просветна работа и социална дейност. 
            (3)Читалището поддържа отношения на сътрудничество и координация с държавни органи и организации, на които законът възлага определени задължения.   

Г ЛА В А   В Т О Р А

УЧРЕДЯВАНЕ   И   ЧЛЕНСТВО 
 Чл.6. (1) Народно читалище „Стефан Караджа – 1943“ се учредява най-малко от 50 дееспособни физически лица, които вземат решение на учредително събрание. 
 	  (2) Учредителното събрание приема устава на читалището и избира неговите органи. Уставът урежда: 
1. Наименованието; 
2. Седалището; 
3. Целите; 
4. Източниците на финансиране; 
5. Органите на управление и контрол, техните правомощия, начина на избирането им, реда на свикването им и за вземане на решения; 
6. Начина за приемане на членове и прекратяване на членството, както и реда за определяне на членския внос. 
            Чл.7. (Нов) (1) Читалището придобива качеството на юридическо лице с вписването му в регистъра на юридическите лица с нестопанска цел. 
              (2)Действията на учредителите, извършени от името на народното читалище до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения. 
              (3)Вписването на читалищата в регистъра на юридическите лица с нестопанска цел се извършва без такси по писмена молба от настоятелството, към която се прилагат: 
1. протоколът от учредителното събрание; 
2. уставът на читалището, подписан от учредителите; 
3. нотариално заверен образец от подписа на лицето, представляващо читалището, и валидният печат на читалището. 
               (4) В регистъра се вписват: 
1. наименованието и седалището на читалището и източникът на първоначалното му финансиране; 
2. уставът; 
3. имената на членовете на настоятелството и на проверителната комисия на читалището; 
4. името и длъжността на лицето, което представлява читалището; 
5. настъпилите промени по т. 1 - 4. 
(5) Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя годината на неговото първоначално създаване. 
(6) Седалището на читалището е населеното място, където се намира неговото управление. Адресът на читалището е адресът на неговото управление. 
(7) Всяка промяна в обстоятелствата по ал. 4 трябва да бъде заявена в 14-дневен срок от възникването и. 
(8) Народните читалища могат да кандидатстват за държавна и/или общинска субсидия след изтичането на едногодишен срок от вписването в регистъра по чл.10.                              
Чл.8(1) Членуването в читалището е доброволно. 
(2) Кандидатът подава писмено заявление до настоятелството, в която декларира, че е запознат с Устава и го приема.                            
Кандидатите - юридически лица представят, освен заявление, и копия от документите си за регистрация и от решението на управителните си органи за членство. 
(3) Всеки член има право да бъде информиран за дейността на читалището, да се ползва от имуществото му и от резултатите от дейността му. 
(4) Всеки член на читалището е длъжен да заплаща редовно членския си внос до края на първото тримесечие на календарната година. 
(5) Членските права и задължения са непрехвърлими и не преминават върху други лица. 
(6) Членовете на читалището са длъжни да спазват устава. 
(7) Членовете на читалището са длъжни да участват активно в дейността му, да пазят и обогатяват иуществото му.               
Чл.9. (1) Членовете на читалището са индивидуални, колективни и почетни 
   (2) Индивидуалните членове са български граждани. Те биват действителни и спомагателни: 
1. /изм.12.03.2025г./ Действителните членове са лица, навършили 18 години, които участват в дейността на читалището, редовно плащат определения членски внос до края на първото тримесечие на календарната година. Имат право да избират, и  да бъдат избирани в ръководните органи на читалището  при присъствие на отчетно-изборното събрание; 
2. Спомагателните членове са лица до 18 години, които нямат право да избират и да бъдат избирани; те  имат право на съвещателен глас. 
   (3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. 
Колективни членове могат  да бъдат: 
1. Професионални организации; 
2. Стопански дружества; 
3. Търговски дружества;                                                                
4. Кооперации и сдружения; 
5. Културно - просветни и любителски клубове и творчески колективи. 
  (4) Почетни членове могат да бъдат български и чужди граждани с изключителни заслуги за читалището.                                                                                     
Чл.10. Прекратяване на членството се извършва чрез: 
1. Изключване от общото събрание по предложение на настоятелството за системни нарушения на устава на читалището  и злоупотреба с името му, както и поради незаплащане на определения от общото събрание членски внос. 
2. По писмено заявление, адресирано до настоятелството. 
3. Поради смърт или поставянето на съответния член под пълно запрещение. 
4. При колективните членове – и с прекратяването дейността на юридическото лице.                                 
 
 
Г Л А В А   Т Р Е Т А

УСТРОЙСТВО И УПРАВЛЕНИЕ
 Чл.11. Органи на читалището са: 
1. Общото събрание; 
2. Настоятелството; 
3. Проверителната комисия. 
 Чл.12. (1) Върховен орган на читалището е общото събрание. 
(2) Общото събрание на читалището се състои от всички членове на читалището, имащи право на глас. 
Чл.13. (1) Общото събрание: 
1. Изменя и допълва устава; 
2. Избира и освобождава членовете на настоятелството, проверителната комисия и председателя; 
3. Приема вътрешните актове, необходими за организацията на дейността на читалището; 
4. Изключва членове на читалището; 
5. Приема основни насоки на дейността на читалището; 
6. Взема решения за членуване или за прекратяване на членството в читалищно сдружение или други организации; 
7. Приема бюджета на читалището; 
8. Приема годишния отчет до 30 март на следващата година за дейността на настоятелството; 
9. Определя размера на членския внос по предложение на настоятелството; 
10. Отменя решения на органи на читалището, които противоречат на закона, устава или други вътрешни актове, регламентиращи дейността на читалището.              
11. Взема решения за откриване на клонове на читалището след съгласуване с общината; 
12. Взема решение за прекратяване на читалището; 
13. Взема решения за отнасяне до съда на незаконосъобразни действия на ръководството или отделни членове; 
            (2) Решенията на общото събрание са задължителни за другите органи на читалището.                                                                                                                                                                                Чл.14. Правата по т.1, 2, 4, 8, 10, 12 не могат да се възлагат на други органи на читалището. 
Чл.15. Решенията на Общото събрание се вземат с явно или тайно гласуване и са задължителни за другите органи на читалището.  
Чл.16. Решенията на Общото събрание подлежат на съдебен контрол относно тяхната законосъобразност и съответствие с устава.  
Чл.17. (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име. 
(2) Поканата за събрание трябва да съдържа дневния ред, датата, часа и мястото на провеждането му и по чия инициатива то се свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение за събранието. 
(3) Общото събрание е законно, ако присъстват най-малко половината от имащите право на глас членове на читалището. При липса на кворум, събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание. 
(4) Решенията по чл.13, ал.1, т.1, 4, 10, 11 и 12 се вземат с мнозинство от две трети от всички членове. Останалите решения се вземат с мнозинство повече от половината от присъстващите членове. 
(5) Две трети от членовете на общото събрание на народното читалище могат да предявят иск пред окръжния съд по седалището на  читалището за отмяна на решение на общото събрание, ако то противоречи на закона или устава.   
(6) Искът се предявява в едномесечен срок от узнаването на решението, но не по-късно от една година от датата на вземане на решението.  
(7) Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.  
Чл.18. (1) Всеки член на общото събрание има право на един глас. 
           (2)  По въпроси, които не са включени в дневния ред, не може да се вземат решения.  
Чл.19. (1) Изпълнителен орган на читалището е настоятелството, което се състои от 5 члена, избрани за срок до 3 години. Същите да нямат роднински връзки по права и съребрена линия до четвърта степен. Настоятелството има председател, заместник председател и членове.  
   (2) Настоятелството: 
а/ Свиква общо събрание; 
б/ Осигурява изпълнението на решенията на общото  събрание;  
в/ Подготвя и внася в общото събрание проект за бюджет на читалището и утвърждава щата му; 
г/ Подготвя и внася в общото събрание отчет за дейността на читалището; 
д/ Назначава секретаря на читалището, утвърждава длъжностната му характеристика и 
определя трудовото му възнаграждение;
            е/ Взема решения за морално и материално стимулиране на работещите в читалището; 
            ж/ Решава въпросите за откриване или закриване на самодейни колективи, школи, клубове и други форми на работа; 
            з/ Взема решения за разкриване на помощни стопански дейности;                                                                   
и/ Контролира установяването на собствеността и използването на земеделските земи на 
читалището, като се отчита пред общото събрание; 
            к/ Определя размера на хонорара на председателя, съобразно неговата дейност и 
възможностите на читалището; 
            л/ Приема членове на читалището по тяхно писмено заявление, с което те заявяват, че приемат устава на сдружението и са съгласни с определения от общото събрание членски внос.                         
Приемането на нови членове се извършва най-късно до седем дни преди провеждането на годишното или отчетно – изборното събрание на читалището; 
        м/ Взема решения за сключване на договори със специалисти и други лица, необходими за 
осъществяване на дейността на читалището; 
        н/ Взема решения по всички въпроси, които по закон или съгласно устава не спадат в правата на друг орган; 
(3) Настоятелството взема решения с обикновено мнозинство. 
(4) Настоятелството може да взема решения, ако на заседанието присъстват повече от половината от неговите членове. 
(5) Присъстващо е и лице, с което има двустранна телефонна или друга връзка, гарантираща установяването на личността му и позволяваща участието в обсъждането и вземането на решения. Гласуването на този член се удостоверява в протокола от председателствуващия заседанието. 
(6) Настоятелството може да вземе решение и без да бъде провеждано заседание, ако протоколът от взетото решение бъде подписан без забележки и възражения за това от всички членове на настоятелството. 
(7) След три последователни отсъствия от заседание на член на настоятелството общото събрание избира нов член на неговото място. 
Чл.20. /изм. 12.03.2025 г./ (1) Председателят на читалището е член на настоятелството и се избира от общото събрание за срок до 3 години с граждански   или трудов договор, определен от Настоятелството съобразно цялостната дейност на читалището. 
   (2) Председателят: 
 а/ Организира  дейността на читалището съобразно закона, устава и решенията на общото 
събрание;      
 б/Представлява читалището;
 в/ Свиква и ръководи заседания на настоятелството и председателства общото събрание;
 г/ Ръководи текущата дейност на читалището; 
 д/ Отчита дейността си пред настоятелството; 
 е/ Сключва и прекратява трудовите договори със служителите и гражданските договори 
съобразно бюджета на читалището и въз основа решение на настоятелството; Чл.20a.(1) Секретарят на читалището:  
1. Организира изпълнението на решенията на настоятелството, включително решенията за изпълнението на бюджета;  
2. Организира текущата основна и допълнителна дейност;  
3. Отговаря за работата на щатния и хонорувания персонал;  
4. Представлява читалището заедно и поотделно с председателя.  
   (2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.  
Чл.21. (1) /изм. 12.03.2025 г./ Проверителната комисия се състои от трима членове, избирани за срок до 3 години. 
(2) Членовете на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството по права линия – съпрузи, братя, сестри и роднини   по сватовство от първа степен. 
(3) Проверителната комисия осъществява контрол върху дейността на настоятелството, председателя и секретаря по спазването на закона, устава и решенията   на общото събрание.                           
(4) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата. 
Чл.22. Не могат да бъдат избирани за членове на настоятелството и на проверителната комисия лица, които са осъждани на лишаване от свобода за умишлени престъпления от общ характер. 
Чл.23. /изм. 12.03.2025 г./ Членовете на настоятелството, включително председателят и секретарят, декларират частните си интереси по смисъла на Закона за противодействие на корупцията. Декларациите се обявяват на интернет страницата на читалището.  
  
Г Л А В А   Ч Е Т В Ъ Р Т А
ИМУЩЕСТВО И ФИНАНСИРАНЕ
Чл.24. Имуществото на читалището се състои от право на собственост и от други вещни права, вземания, ценни книжа, други права и задължения. 
Чл.25. Читалището   набира средства от следните източници: 
1. Членски внос; 
2. Културно - просветна и информационна дейност; 
3. Субсидия от държавния и общинските бюджети; 
4. Наеми от движимо и недвижимо имущество;
5. Дарения, завещания; 
6. Други приходи. 
Чл.26. Недвижимото и движимото имущество, собственост на читалището, както и приходите от него не подлежат на принудително изпълнение освен на вземания, произтичащи от трудови правоотношения.     
Чл.27. (1) Настотелството изготвя годишния отчет за приходите и разходите, които се приемат от общото събрание.                                                                                                                                       
  (2) Отчет за изразходваните от бюджета средства се представя в общината, на чиято територия се намира читалището. 
Чл.28. (1) Председателят на читалището ежегодно в срок до 10 ноември представя на кмета  на общината предложения за дейността на читалището през следващата година.    
(2) Кметът на общината внася направените от всички читалища предложения в общинския съвет, който приема годишна програма за развитие на читалищната дейност в съответната община.   
(3) Програмата по ал. 2 се изпълнява от читалищата въз основа на финансово обезпечени договори, сключени с кмета на общината.    
(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по  ал. 2 и за изразходваните от бюджета средства през предходната година.   
(5) Докладите по ал. 4 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.  
(6) /нова/ В случай на обявено извънредно положение по чл. 84, т. 12 от Конституцията на Република България сроковете по ал. 4 и 5, които не са изтекли към момента на обявяването на извънредното положение, се считат удължени с един месец от датата на прекратяването му. 
Чл.29. (1) Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините.  
(2) С решение на общинския съвет читалищата могат да се финансират допълнително над определената по ал. 1 субсидия със средства от собствените приходи на общината.  
(3) Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.  
Чл.30. (1) Предвидените по държавния и общинския бюджет средства за читалищна дейност се разпределят между читалищата от  комисия с участието на представител на съответната община, на всяко читалище от общината и се предоставят на читалищата за самостоятелно управление.  
(2) При недостиг на средства за ремонта и поддръжката на читалищна сграда средствата се осигуряват от общинския съвет.  
Г Л А В А   П Е Т А
ПРЕКРАТЯВАНЕ
Чл.31. /изм. 12.03.2025 г./ (1)/изм./ Читалището може да бъде прекратено по решение на общото събрание, вписано в регистъра на юридическите лица с нестопанска цел. То може да бъде прекратено с ликвидация или решение на окръжния съд, ако: 
1. Дейността му противоречи на закона, устава и добрите нрави; 
2. Имуществото му не се използва според целите и предмета на дейността на читалището; 
3. Е налице трайна невъзможност читалището да действа или не развива дейност за период от две години. В тези случаи министърът на културата изпраща сигнал до прокурора за констатирана липса на дейност на читалището. 
4./нова/ Не е учредено по законовия ред. 
5./нова/ Е обявено в несъстоятелност. 
(2). /нова/ Прекратяването на читалището по решение на окръжния съд може да бъде постановено по искане на прокуратурата. Направено самостоятелно или след подаден сигнал от министъра на културата. 
(3). /нова/ Прекратяване на читалището по искане на прокурора се вписва служебно. 
 
 
ЗАКЛЮЧИТЕЛНИ РАЗПОРЕДБИ
Уставът на Народно читалище „Стефан Караджа – 1943“, село Средище, област Силистра, e приведен в съответствие с изискванията на Закона за народните читалища /обн. ДВ, бр.42 от 05.06.2009 г./, е приет на общо отчетно – изборно събрание на 19.02.2010 г.  
 
Настоящият устав е изменен и допълнен на Общо годишно отчетно събрание на 12.03.2025г. 
                                                                                       
Уставът е изменен и допълнен в съответствие с изискванията на Закона за народните читалища /обн. ДВ., бр. 84 от 06.10.2023г./.                                                                                               Приет е на общо годишно отчетно събрание на 12.03.2025г.

